Псыхъурей щыщ тхьэмадэр илъэс 90 ирикъуащ
Зи юбилейр зыгъэлъапIэ КIуэкIуэ Нурхьэлий Пщымырзэ и къуэм илъэс 90 зэрырикъуамкIэ къехъуэхъуащ УФ-м и Президент Путин В. В., КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ К. В., Бахъсэн муниципальнэ районым и щIыналъэ администрацэм и Iэтащхьэ Балъкъыз А. Хь. сымэ.
«Уэ Хэку зауэшхуэм и гузэвэгъуэшхуэр щIыхь пылъу къызэбнэкIащ, къэралым и къулеягымрэ лъэщагъымрэ уи IэкIэ зэтебгъэуващ. А гъуэгуанэшхуэм уэ укърикIуащ Хэкум хуэгъэза лъагъуны-гъэр уи псэм хэлъу, захуагъэр уи фIэщ хъууэ. Уи щIэблэм — текIуахэм я щIэблэм — щыщхэм я лIыгъэр лIэщIыгъуэкIэрэ мыкIуэдыжу екIуэкIынщ, ди цIыхубэр мурадышхуэхэм хузэщIигъэуIуэу. Гукъыдэж инрэ ефIэкIуэныгъэрэ уиIэну сынохъуэхъу», — итщ къэралым и унафэщIым къигъэхьа тхыгъэм.
КIуэкIуэ Нурхьэлий 1928 гъэм къалъхуащ. КъызэрыгуэкI колхозхэту къыщIидзэри, нэгъуэщI Iэна-тIэ куэдми пэрытащ, 1956 гъэм щегъэжьауэ 1990 гъэм нэсыху «Большевик» колхозым и бухгалтеру лэжьащ. Быни 5, къуэрылъху-пхъурылъхуу 14, абыхэм къалъхужауэ 23-рэ иIэщ.
Чылар Аринэ.
